Tisztelt Asszonyom / Uram!

A Profession.hu oldalon meghirdetett **Lakatos** munkára szeretnék jelentkezni.

Közel 4 éves tapasztalatom van lakatos szakmunkásként, 3 éve hegesztői vizsgát is tettem. 10 hónapot dolgoztam Németországban fémmegmunkáló lakatosként egy üzemben, itt tanultam meg alapfokon németül. Ollózásban és élhajlításban nagy gyakorlatot szereztem az elmúlt években. A hirdetésben leírt feladatokat gond nélkül elvégzem.

Jó fizikai állapotban vagyok, bírom a terhelést. Pontos és precíz munkát végzek, Szeretek és tudok önállóan dolgozni. Az elmúlt évben is két műszakban dolgoztam, szívesen vállalom továbbra is.

A jelenlegi munkahelyem megbízások hiányában leállt, ezért akár azonnal is tudok kezdeni Önöknél. Ha szükséges, készen állok próbamunka végzésére is.

Várom megkeresésüket egy személyes találkozás egyeztetésére!

Üdvözlettel:

Varga Viktor